د تیګرمانسو سرحدي لاره

د تیګرمانسو لاره یا د تیګرمانسو سرحدي لاره (   ) د هندوکش - پامیر غرونو د لړۍ اړوند د واخان په دهلیز کي د افغانستان او چین ترمنځ په پوله کي یوه غځېدلې غرنۍ لاره ده.  دا لاره د چین په سینکیانګ ایالت کي د کوچني پامیر او چالاچیګو درې په ختیځ پای کي د تیګرمانسو درې ترمنځ موقعیت لري، او له تاریخي پلوه د چین او واخان ترمنځ د دریو لارو څخه یوه ګڼل کیږي. 

تیګرمانسو ته څېرمه د چین په خوا کي د درې په لاندینۍ برخه کي د چین یوه سرحدي پوسته هم شتون لري.  که څه هم د افغانستان سره د تجارت په پار د کاشغر د سیمه ییز حکومت له خوا د ۱۹۹۰ لسیزي راهیسي بیا تر دا مهاله د اقتصادي موخو لپاره ددې لاري د پرانیستلو لپاره وخت پر وخت وړاندیزونه او پلانونه نیول سوي دي،   خو عملي بڼه یې تر اوسه نه ده خپله کړې.

تیګرمن سو په اصل کي د افغانستان په ختیځه برخه کي د سیند د یوې درې نوم دی.  د ۲۰۰۰ لسیزې په وروستیو کي دلته د بې قانونه کړنو له امله په افغانستان کي میشتو قرغزیانو د تاجکستان د غلو لخوا په کوچني پامیر کي د غلا او لوټماري راپور هم ورکړ.